Všeobecne záväzné nariadenie obce ….. 
č. …../2026
 o poskytovaní sociálnych služieb


Obecné zastupiteľstvo Obce ........... v zmysle ust. § 4 ods. 3 písm. p), § 6 a § 11 ods. 4 písm. g) zákona č. 369/1990 Zb. o obecnom zriadení a v zmysle ust. § 80 a § 80a zákona č. 448/2008 Z. z. o sociálnych službách (ďalej len „zákon č. 448/2008 Z. z.“) vydáva toto všeobecne záväzné nariadenie (ďalej len „VZN“):

PRVÁ ČASŤ
Všeobecné ustanovenia

§ 1
Úvodné ustanovenia

1. Účelom tohto VZN je upraviť poskytovanie sociálnych služieb zo strany obce spočívajúce v pomoci fyzickým osobám, rodinám a komunitám pri riešení ich nepriaznivej sociálnej situácie a v podpore ich samostatného a dôstojného života.

2. Toto VZN podrobnejšie upravuje:
a) poskytovanie sociálnej služby v nízkoprahovom dennom centre, nocľahárni a v dennom stacionári,
b) poskytovanie nízkoprahovej sociálnej služby pre deti a rodinu,
c) poskytovanie opatrovateľskej služby,
d) poskytovanie prepravnej služby,
e) poskytovanie odľahčovacej služby,
f) poskytovanie sociálnej služby v útulku,
g) poskytovanie pomoci pri osobnej starostlivosti o dieťa podľa ust. § 31 zákona č. 448/2008 Z. z.,
h) poskytovanie terénnej sociálnej služby krízovej intervencie,
i) poskytovanie sociálnej služby v jedálni,
j) určenie výšky úhrady a spôsob platenia úhrady za poskytovanie opatrovateľskej služby,
k) výšku úhrad za poskytovanie jednotlivých druhov sociálnych služieb,
l) vedenie konania o potrebe poskytovania sociálnej služby v zariadení seniorov podľa § 35 ods. 1 písm. b) zákona č. 448/2008 Z. z.

§ 2
Poskytovanie sociálnych služieb

1. Obec ……. poskytuje na základe zápisu do Registra poskytovateľov sociálnych služieb vedeného na Úrade ……. samosprávneho kraja, reg. číslo: ……. nasledovné sociálne služby:
a) sociálne služby krízovej intervencie (§ 3):
1. terénna sociálna služba krízovej intervencie (§ 4),
2. nízkoprahové denné centrum (§ 5),
3. nocľaháreň (§ 6),
4. útulok (§ 7),
5. nízkoprahová sociálna služba pre deti a rodinu (§ 8);
b) [bookmark: OLE_LINK55]sociálne služby na podporu rodiny s deťmi (§ 9):
1. pomoc pri osobnej starostlivosti o dieťa podľa ust. § 31 zákona č. 448/2008 Z. z. (§ 10);
c) [bookmark: OLE_LINK59]sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku (§ 11):
1. zariadenie pre seniorov (§ 12),
2. opatrovateľská služba (§ 13),
3. prepravná služba (§ 14),
4. denný stacionár (§ 15);
d) podporné služby (§ 16):
1. poskytovanie odľahčovacej služby (§ 17),
2. poskytovanie sociálnej služby v jedálni (§ 18).

DRUHÁ ČASŤ
Sociálne služby krízovej intervencie
§ 3

1. Sociálne služby krízovej intervencie sú určené na riešenie nepriaznivej sociálnej situácie fyzickej osoby, najmä ak sa osoba ocitla v kríze a potrebuje okamžitú pomoc a podporu.

2. Ich účelom je najmä:
a) poskytnúť okamžitú pomoc osobám v krízovej situácii,
b) zabezpečiť ochranu života, zdravia a ľudskej dôstojnosti,
c) pomôcť prekonať alebo zmierniť dôsledky nepriaznivej sociálnej situácie,
d) poskytnúť odborné sociálne poradenstvo, sociálnu rehabilitáciu a ďalšie odborné činnosti,
e) vytvoriť podmienky na opätovné sociálne začlenenie osoby do bežného života.

3. Sociálne služby
a) terénna služba krízovej intervencie a
b) nízkoprahové denné centrum
majú na území obce nízkoprahový charakter.

4. Nízkoprahový charakter pre účely ust. § 3 ods. 3 tohto VZN znamená, že sociálna služba je na území obce:
a) ľahko dostupná, 
b) poskytuje sa anonymne a bez preukazovania totožnosti.

§ 4
Terénna sociálna služba krízovej intervencie

1. Obec poskytuje tento druh sociálnej služby pri riešení nepriaznivej sociálnej situácie terénnou formou fyzickej osobe:
a) ktorá je v nepriaznivej sociálnej situácii z dôvodu:
1. že nemá zabezpečené nevyhnutné podmienky na uspokojovanie základných životných potrieb,
2. pre svoje životné návyky, spôsob života, závislosť od návykových látok alebo návykových škodlivých činností,
3. pre ťažké zdravotné postihnutie alebo nepriaznivý zdravotný stav,
4. pre ohrozenie správaním iných fyzických osôb alebo ak sa stala obeťou správania iných fyzických osôb, alebo
5. pre zotrvávanie v priestorovo segregovanej lokalite s prítomnosťou koncentrovanej a generačne reprodukovanej chudoby,
6. straty bývania alebo ohrozenia stratou bývania,
b) ktorá má trvalý alebo prechodný pobyt na území obce.

2. Terénnu sociálnu službu krízovej intervencie poskytuje obec nasledovným spôsobom:
a) vyhľadávanie fyzických osôb uvedených v ust. § 4 ods. 1 tohto VZN, 
b) poskytovaním odborných činností (§ 16 zákona č. 448/2008 Z. z.), 
c) poskytovaním obslužných činností (§ 17 zákona č. 448/2008 Z. z.),
d) poskytovaním ďalších činností zameraných najmä na
1. vykonávanie preventívnej aktivity, 
2. poskytovanie sociálneho poradenstva, 
3. poskytovanie sociálnej rehabilitácie, 
4. poskytovanie pomoci pri uplatňovaní práv a právom chránených záujmov a 
5. utváranie podmienok na výdaj stravy alebo výdaj potravín

3. Terénna sociálna služba krízovej intervencie je na území obce poskytovaná bezplatne.

§ 5 
Nízkoprahové denné centrum

1. Obec poskytuje tento druh sociálnej služby fyzickej osobe:
a) ktorá je v nepriaznivej sociálnej situácii z dôvodu:
1. že nemá zabezpečené nevyhnutné podmienky na uspokojovanie základných životných potrieb,
2. [bookmark: OLE_LINK52]pre svoje životné návyky, spôsob života, závislosť od návykových látok alebo návykových škodlivých činností,
3. pre zotrvávanie v priestorovo segregovanej lokalite s prítomnosťou koncentrovanej a generačne reprodukovanej chudoby alebo
4. straty bývania alebo ohrozenia stratou bývania,
b) ktorá má trvalý alebo prechodný pobyt na území obce.

2. [bookmark: OLE_LINK54]V nízkoprahovom dennom centre osobám uvedeným v ust. § 5 ods. 1 tohto VZN obec počas dňa od 9:00 hod. do 15:00 hod.
a) poskytuje
1. sociálne poradenstvo,
2. pomoc pri uplatňovaní práv a právom chránených záujmov,
b) utvára podmienky na
1. prípravu stravy, výdaj stravy alebo výdaj potravín,
2. vykonávanie nevyhnutnej základnej osobnej hygieny.

3. [bookmark: OLE_LINK53]Služby nízkoprahového denného centra uvedené v ust. § 5 ods. 2 tohto VZN poskytuje obec bezplatne.

§ 6
Nocľaháreň

1. [bookmark: OLE_LINK51]Obec poskytuje tento druh sociálnej služby fyzickej osobe, ktorá je v nepriaznivej sociálnej situácii z dôvodu:
a) že nemá zabezpečené nevyhnutné podmienky na uspokojovanie základných životných potrieb alebo
b) straty bývania alebo ohrozenia stratou bývania,
a ktorá nemá zabezpečené ubytovanie alebo nemôže doterajšie bývanie užívať.

2. V nocľahárni osobám uvedeným v ust. § 5 ods. 1 tohto VZN obec
a) poskytuje
1. ubytovanie poskytnutím prístrešia,
2. sociálne poradenstvo,
3. nevyhnutné ošatenie a obuv
b) utvára podmienky na
1. prípravu stravy, výdaj stravy alebo výdaj potravín,
2. vykonávanie nevyhnutnej základnej osobnej hygieny.

3. Úhrada za ubytovanie v nocľahárni predstavuje sumu vo výške ..... eur/deň, pričom maximálna výška mesačnej úhrady nesmie presiahnuť ..... eur/mesačne. 

§ 7
Poskytovanie sociálnej služby v útulku

1. Obec s cieľom poskytovania sociálnych služieb vybraným skupinám obyvateľov obce zriadilo zariadenie Útulok ......... (ďalej len „útulok“), v ktorom sú poskytované služby fyzickým osobám, ktoré sú uvedené v ods. 2 tohto ustanovenia.
 
2. Obec poskytuje tento druh sociálnej služby fyzickej osobe, ktorá je v nepriaznivej sociálnej situácii z dôvodu:
a) že nemá zabezpečené nevyhnutné podmienky na uspokojovanie základných životných potrieb alebo straty bývania alebo 
b) ohrozenia stratou bývania,
a ktorá nemá zabezpečené ubytovanie alebo nemôže doterajšie bývanie užívať.
3. V útulku osobám uvedeným v ust. § 7 ods. 2 tohto VZN obec
a) poskytuje:
1. ubytovanie na určitý čas, maximálne v trvaní šesť mesiacov,
2. sociálne poradenstvo,
3. pomoc pri uplatňovaní práv a právom chránených záujmov,
4. nevyhnutné ošatenie a obuv;
b) zabezpečuje:
1. rozvoj pracovných zručností,
2. pomoc pri pracovnom uplatnení;
c) utvára podmienky na:
1. prípravu stravy, výdaj stravy alebo výdaj potravín,
2. vykonávanie nevyhnutnej základnej osobnej hygieny,
3. upratovanie,
4. pranie, žehlenie a údržbu bielizne a šatstva,
5. záujmovú činnosť.

4.  Služby v útulku obec poskytuje celoročne, a to pobytovou formou.

5. Úhrada za ubytovanie v útulku predstavuje sumu vo výške ..... eur/deň, pričom maximálna výška mesačnej úhrady nesmie presiahnuť ..... eur/mesačne. 

6. Služba v útulku sa poskytuje na základe zmluvy o poskytovaní sociálnej služby v útulku. 

§ 8
Nízkoprahová sociálna služba pre deti a rodinu 

1. Obec poskytuje tento druh sociálnej služby osobám, ktoré sú ohrozené sociálnym vylúčením alebo majú obmedzenú schopnosť sa spoločensky začleniť a samostatne riešiť svoje problémy pre svoje životné návyky, spôsob života, závislosť od návykových látok alebo návykových škodlivých činností.

2. Obec poskytuje tento druh sociálnej služby terénnou formou fyzickej osobe uvedenej v ust. § 8 ods. 1 tohto VZN a jej rodine.

3. V rámci nízkoprahovej sociálnej služby  pre deti a rodinu obec počas dňa od 9:00 hod. do 15:00 hod.
a) poskytuje
1. sociálne poradenstvo,
2. sociálnu rehabilitáciu a
3. preventívnu aktivitu;
b) zabezpečuje
1. pomoc pri uplatňovaní práv a právom chránených záujmov,
2. pomoc pri príprave na školské vyučovanie a sprevádzanie dieťaťa do a zo školy a školského zariadenia,
3. záujmovú činnosť.

4. Nízkoprahové služby pre deti a rodinu uvedené v ust. § 8 ods. 3 tohto VZN poskytuje obec bezplatne.

TRETIA ČASŤ
Sociálne služby na podporu rodiny s deťmi
§ 9

Cieľom poskytovania sociálnych služieb zameraných na podporu rodiny s deťmi je predchádzať vzniku nepriaznivých sociálnych situácií, podporovať fungovanie rodiny a zabezpečiť priaznivý vývin dieťaťa. Ich poskytovanie prispieva k posilňovaniu rodinných väzieb, zvyšovaniu kvality života rodín a prevencii sociálneho vylúčenia.

§ 10
Pomoc pri osobnej starostlivosti o dieťa

1. Pomoc pri osobnej starostlivosti o dieťa je terénna sociálna služba, ktorú obec poskytuje rodičovi dieťaťa alebo inej fyzickej osobe, ktorá má dieťa zverené do osobnej starostlivosti na základe rozhodnutia súdu a má trvalý pobyt na území obce, ak nemôže zabezpečiť sama alebo s pomocou rodiny osobnú starostlivosť o dieťa (ods. 4) a nie sú ďalšie dôvody, pre ktoré je potrebné v záujme dieťaťa postupovať podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov.
2. Rozsah sociálnej služby predstavuje minimálne 1 hodinu denne, maximálne však 9 hodín denne, a to v závislosti od dohody účastníkov uvedenej v zmluve o poskytovaní sociálnej služby. Pomoc pri osobnej starostlivosti o dieťa sa poskytuje najviac v rozsahu 30 po sebe nasledujúcich kalendárnych dní.

3. Túto sociálnu službu obec poskytuje terénnou formou v priebehu pracovných dní v čase od 9:00 hod. do 15:00 h v domácnosti prijímateľa sociálnej služby.

4. Za dôvody podľa odseku 1 tohto článku VZN sa považujú najmä:
a) choroba, úraz alebo kúpeľná liečba rodiča alebo fyzickej osoby, ktorá má dieťa zverené do osobnej starostlivosti na základe rozhodnutia súdu, alebo úmrtie jedného z rodičov,
b)  pôrod matky dieťaťa alebo ženy, ktorá má dieťa zverené do osobnej starostlivosti na základe rozhodnutia súdu,
c) narodenie najmenej troch detí súčasne alebo narodenie dvoch detí alebo viac detí súčasne v priebehu dvoch rokov, a to až do troch rokov veku najmladších detí.

5. Suma úhrady za jednu hodinu pomoci pri osobnej starostlivosti o dieťa predstavuje ...... eur. 

6. [bookmark: OLE_LINK1]Úhrada za poskytovanie služby v príslušnom kalendárnom mesiaci sa určí ako násobok počtu hodín pomoci denne za daný mesiac, počas ktorých bola pomoc poskytovaná, a poplatku za jednu hodinu pomoci pri osobnej starostlivosti o dieťa. 

7. Po zaplatení úhrady za pomoc pri osobnej starostlivosti o dieťa musí prijímateľovi sociálnej služby zostať mesačne z jeho príjmu najmenej 1,65-násobok sumy životného minima pre jednu plnoletú fyzickú osobu ustanovenej zákonom č. 601/2003 Z. z. o životnom minime a o zmene a doplnení niektorých zákonov.

ŠTVRTÁ ČASŤ
Sociálne služby na riešenie nepriaznivej sociálnej situácie z dôvodu 
ťažkého zdravotného postihnutia, 
nepriaznivého zdravotného stavu alebo 
z dôvodu dovŕšenia dôchodkového veku
§ 11

1. Táto časť VZN upravuje postup obce pri zabezpečovaní sociálnych služieb pre fyzické osoby, ktoré sa nachádzajú v nepriaznivej sociálnej situácii z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku.

2. VZN v tejto časti vytvára najmä podmienky na uplatňovanie práv fyzických osôb odkázaných na sociálnu službu a podporuje poskytovanie sociálnych služieb s dôrazom na zachovanie ľudskej dôstojnosti, individuálnych potrieb a podporu zotrvania osoby v jej prirodzenom sociálnom prostredí, ak je to možné.

§ 12
Zariadenie pre seniorov

1. V zariadení pre seniorov sa poskytuje pobytová sociálna služba fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z dôvodov vopred určených a zverejnených obcou.

2. V zariadení pre seniorov obec 
a) poskytuje
1. pomoc pri odkázanosti na pomoc inej fyzickej osoby,
2. sociálne poradenstvo,
3. sociálnu rehabilitáciu,
4. ubytovanie,
5. stravovanie,
6. upratovanie, pranie, žehlenie a údržba bielizne a šatstva,
7. osobné vybavenie,
b) utvára podmienky na úschovu cenných vecí,
c) zabezpečuje záujmovú činnosť.

3. Maximálny počet prijímateľov sociálnej služby na jedného odborného zamestnanca zariadenia pre seniorov je 4.

4. [bookmark: OLE_LINK6]Výška finančného príspevku pri poskytovaní tejto pobytovej sociálnej služby sa určuje mesačnou sadzbou na 1 miesto vo výške .......... eur.

§ 13
Poskytovanie opatrovateľskej služby

1. Opatrovateľská služba sa poskytuje ako terénna sociálna služba na území obce fyzickej osobe, ktorá:
a) má trvalý alebo prechodný pobyt na území obce a
b) je odkázaná na pomoc inej fyzickej osoby.

2. Opatrovateľskú službu nemožno poskytovať fyzickej osobe:
a) ktorej sa poskytuje celoročná pobytová sociálna služba,
b) ktorá je opatrovaná fyzickou osobou, ktorej sa poskytuje peňažný príspevok za opatrovanie podľa osobitného predpisu, ak zákon č. 448/2008 Z. z. neustanovuje inak, 
c) ktorej sa poskytuje peňažný príspevok za osobnú asistenciu podľa zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia,
d) ktorej je nariadená karanténa pre podozrenie z nákazy prenosnou chorobou a pri ochorení touto nákazou.

3. Podmienkou poskytovania opatrovateľskej služby je integrovaný posudok v zmysle zákona č. 376/2004 Z. z. o integrovanej posudkovej činnosti.

4. Opatrovateľská služba je poskytovaná fyzickej osobe, ktorá spĺňa podmienky tohto VZN a má integrovaný posudok na poskytovanie tejto sociálnej služby, a to na základe písomnej zmluvy o poskytovaní opatrovateľskej služby, ktorá obsahuje zákonom stanovené náležitosti.

5. Rozsah poskytovaných úkonov sa určuje v zmysle prílohy č. 4 zákona č. 448/2008 Z. z. v hodinách v zmluve o poskytovaní sociálnej služby. Rozsah poskytovaných úkonov v zmluve o poskytovaní sociálnej služby vychádza z integrovaného posudku, ak sa v zmluve o poskytovaní sociálnej služby na návrh prijímateľa zmluvné strany nedohodnú na nižšom rozsahu.

6. Opatrovateľská služba sa poskytuje v domácnosti občana v pracovných dňoch v dohodnutom čase prostredníctvom opatrovateľov, ktorí spĺňajú kvalifikačné predpoklady v zmysle zákona.

7. Prijímateľ opatrovateľskej služby je povinný písomne oznámiť obci do ôsmich kalendárnych dní zmeny o skutočnostiach rozhodujúcich na trvanie odkázanosti na opatrovateľskú službu a tiež zmeny v príjmových pomeroch a majetkových pomeroch rozhodujúcich na určenie sumy úhrady za poskytovanú opatrovateľskú službu.

8. Výška úhrady za opatrovateľskú službu je stanovená na ............ eur (slovom: ........... eur) za jednu hodinu poskytovanej opatrovateľskej služby pri všetkých úkonoch poskytovaných v rámci opatrovateľskej služby.

9. [bookmark: OLE_LINK4][bookmark: OLE_LINK2]Úhrada za poskytovanie opatrovateľskej služby v príslušnom kalendárnom mesiaci sa určí ako násobok počtu hodín opatrovateľskej služby za daný mesiac, počas ktorých bola opatrovateľská služba poskytovaná, a poplatku za jednu hodinu opatrovateľskej služby.

10. Úhradu za opatrovateľskú službu za kalendárny mesiac, v ktorom sa opatrovateľská služba poskytla, je potrebné uhradiť najneskôr do 15. dňa nasledujúceho mesiaca, a to v hotovosti do pokladnice obecného úradu, poštovou poukážkou alebo prevodným príkazom na účet obce: ...........................................

11. [bookmark: OLE_LINK3]Po zaplatení úhrady za opatrovateľskú službu musí prijímateľovi sociálnej služby zostať mesačne z jeho príjmu najmenej 1,65-násobok sumy životného minima pre jednu plnoletú fyzickú osobu ustanovenej zákonom č. 601/2003 Z. z. o životnom minime a o zmene a doplnení niektorých zákonov.

12. Pri určovaní výšky úhrady za opatrovateľskú službu sa uplatňujú ustanovenia § 72 až § 73 zákona č. 448/2008 Z. z.

§ 14
Poskytovanie prepravnej služby

1. Prepravná služba sa poskytuje:
a) fyzickej osobe, ak má nepriaznivý zdravotný stav s obmedzenou schopnosťou pohybu po rovine alebo po schodoch a s obmedzenou schopnosťou orientácie,
b) fyzickej osobe, ak je odkázaná na individuálnu prepravu osobným motorovým vozidlom,
c) fyzickej osobe, ak jej podľa integrovaného posudku možno túto sociálnu službu poskytnúť,
d) fyzickej osobe – dôchodcom s trvalým pobytom v obci alebo
e) fyzickej osobe s trvalým pobytom mimo obce, ktorá je umiestnená v zariadení sociálnych služieb, ktoré má sídlo alebo miesto podnikania na území obce.

2. Nepriaznivý zdravotný stav podľa odseku 1 sa preukazuje potvrdením poskytovateľa zdravotnej starostlivosti podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve. 
3. Prepravná služba sa poskytuje terénnou formou na území obce v pracovných dňoch nasledovne:

pondelok až štvrtok: od 8:00 hod. – do 16:00 hod.
piatok: od 8:00 hod. – do 15:00 hod.

4. Fyzická osoba si objednáva poskytnutie služby osobne alebo telefonicky najmenej 24 hodín vopred určenému zamestnancovi obecného úradu.

5. Výška úhrady za prepravnú službu predstavuje ..... eur za každý kilometer prepravnej služby.

6. Úhrada za poskytovanie prepravnej služby sa určí ako násobok počtu kilometrov prepravnej služby a poplatku za jeden kilometer prepravnej služby. 

7. Úhradu je možné vykonať do pokladnice obecného úradu alebo priamo vodičovi, ktorý prijímateľovi vystaví príjmový doklad, na ktorom uvedie meno a priezvisko prepravovanej osoby, počet kilometrov, celkovú výšku úhrady a dátum poskytnutia prepravnej služby.

§ 15
Denný stacionár

1. V dennom stacionári obec poskytuje sociálnu službu fyzickej osobe, ktorá je odkázaná na pomoc inej fyzickej osoby, ak jej stupeň odkázanosti je najmenej II.

2. V dennom stacionári obec
a) poskytuje 
1. pomoc pri odkázanosti na pomoc inej fyzickej osoby,
2. sociálne poradenstvo,
3. sociálnu rehabilitáciu,
4. stravovanie,
5. výchova, ak ide o deti,
6. sociálne poradenstvo aj rodine alebo inej fyzickej osobe, ktorá zabezpečuje pomoc fyzickej osobe v domácom prostredí, na účel spolupráce pri sociálnej rehabilitácii;
b) zabezpečuje
1. rozvoj pracovných zručností,
2. záujmovú činnosť.

2. Tento druh sociálnej služby sa poskytuje ambulantnou formou na základe zmluvy o poskytnutí sociálnej služby.

3. Výška finančného príspevku pri poskytovaní tejto sociálnej služby sa určuje mesačnou sadzbou na 1 miesto vo výške  ........... eur.


PIATA ČASŤ
Podporné služby
§ 16

1. V tejto časti VZN sú upravené podmienky poskytovania podporných služieb v pôsobnosti obce podľa zákona č. 448/2008 Z. z.

2. Účelom tejto časti VZN je ustanoviť rozsah, spôsob a podmienky poskytovania podporných služieb, postup pri ich zabezpečovaní, ako aj práva a povinnosti prijímateľov sociálnych služieb a obce pri výkone jej samosprávnej pôsobnosti.

§ 17 
Poskytovanie odľahčovacej služby

1. Odľahčovaciu službu poskytuje obec fyzickej osobe, ktorá opatruje fyzickú osobu s ťažkým zdravotným postihnutím podľa osobitného predpisu s trvalým pobytom na území obce. Táto služba sa poskytuje podľa výberu fyzickej osoby, ktorá opatruje fyzickú osobu s ťažkým zdravotným postihnutím, a to:
a) terénnou formou cez pracovné dni v domácnosti fyzickej osoby s ťažkým zdravotným postihnutím v čase od ..... do ...... hod.,
b) ambulantnou formou alebo
c) pobytovou formou v rozsahu najmenej 12 hodín denne. 

2. Službou podľa § 17 ods. 1 tohto VZN sa poskytuje alebo zabezpečuje fyzickej osobe s ťažkým zdravotným postihnutím sociálna služba počas obdobia, v ktorom fyzická osoba, ktorá opatruje, nemôže opatrovanie vykonávať.

3. Cieľom odľahčovacej služby je umožniť fyzickej osobe, ktorá opatruje, nevyhnutný odpočinok na účel udržania jej fyzického zdravia a duševného zdravia a prevencie jeho zhoršenia.

4. Rozsah odľahčovacej služby závisí od stupňa odkázanosti fyzickej osoby s ťažkým zdravotným postihnutím na pomoc inej fyzickej osoby a dohody s prijímateľom sociálnej služby obsiahnutej v zmluve o poskytovaní sociálnej služby.

5. Odľahčovacia služba sa poskytuje na celé dni, najviac 30 dní v kalendárnom roku. Nevyčerpané dni odľahčovacej služby v kalendárnom roku nemožno poskytnúť v nasledujúcom kalendárnom roku.

6. Výška úhrady za jednu hodinu poskytovania odľahčovacej služby predstavuje...... eur. 
 
7. Úhrada za poskytovanie služby v príslušnom kalendárnom mesiaci sa určí ako násobok počtu hodín poskytovania služby denne za daný mesiac, počas ktorých bola sociálna služba poskytovaná, a poplatku za jednu hodinu poskytovania odľahčovacej služby.
§ 18
Poskytovanie sociálnej služby v jedálni

1. Obec prevádzkuje jedáleň v priestoroch ..........

2. Táto služba je poskytovaná ambulantnou formou počas pracovných dní s kapacitou ..... (počet) obedov denne. 

3. Fyzickým osobám s nepriaznivým zdravotným stavom, s ťažkým zdravotným postihnutím alebo starobným dôchodcom s trvalým alebo prechodným pobytom na území obce obec poskytuje donášku stravy na adresu prijímateľa sociálnej služby, a to v pracovných dňoch v čase od 10:30 do 12:30 hod. 

4. Výška úhrady za donášku stravy predstavuje ...... eur. 

5. Úhrada za donášku stravy v kalendárnom mesiaci sa určí ako násobok poplatku za donášku stravy a počtu pracovných dní, v ktorých bola donáška stravy uskutočnená. Podkladom na výpočet úhrady je mesačný výkaz o donáške stravy, ktorý vlastnoručným podpisom potvrdí prijímateľ sociálnej služby. 

6. Úhradu za donášku stravy je možné vykonať do pokladnice obecného úradu alebo na číslo účtu poskytovateľa uvedené v zmluve o poskytovaní sociálnej služby.

ŠIESTA ČASŤ
Konanie o potrebe poskytovania sociálnej služby v zariadení seniorov
§ 19

1. Konanie o potrebe poskytovania sociálnej služby v zariadení pre seniorov sa začína na základe písomnej žiadosti, v ktorej sú uvedené skutočnosti preukazujúce splnenie podmienok podľa § 12 ods. 1 tohto VZN.

2. Ak žiadateľ spĺňa podmienky na určenie potreby poskytovania sociálnej služby v zariadení pre seniorov z dôvodov podľa § 12 ods. 1 tohto VZN, obec rozhodne o tom, že žiadateľ potrebuje poskytovanie sociálnej služby v zariadení pre seniorov, inak žiadosť zamietne.

3. Proti rozhodnutiu podľa ods. 2 nemožno podať opravný prostriedok.

4. Na konanie o potrebe poskytovania sociálnej služby v zariadení pre seniorov sa vzťahuje správny poriadok, ak odseky 1 až 3 neustanovujú inak.




SIEDMA ČASŤ
Spoločné, zrušovacie a záverečné ustanovenia

§ 20
Spoločné ustanovenie

Na postupy podľa tohto VZN sa Správny poriadok nepoužije, ak toto VZN výslovne neustanovuje inak.

§ 21 
Zrušovacie ustanovenie

Zrušuje sa VZN obce č....... o poskytovaní sociálnych služieb.

§ 22
Záverečné ustanovenia

1. Sociálne služby poskytované obcou sú financované z dosiahnutých príjmov z platenia úhrad prijímateľov sociálnej služby, z účelových dotácií Ministerstva práce, sociálnych vecí a rodiny SR, z iných zdrojov a z rozpočtu obce. 

2. V prípade vzniku otázok neupravených týmto VZN sa tieto spravujú zákonom č. 448/2008 Z. z., resp. príslušnými právnymi predpismi Slovenskej republiky vzťahujúcimi sa na danú oblasť.

3. Na tomto VZN Obce ....................... sa uznieslo Obecné zastupiteľstvo uznesením č. ..................... dňa ............... 2026.

4. Toto VZN obce bolo vyvesené na úradnej tabuli obce dňa .................2026 a zvesené dňa .............. 2026.

5. Zmeny a doplnky tohto VZN schvaľuje Obecné zastupiteľstvo v .......................

6. Toto VZN nadobúda účinnosť dňom .....................

